**DOM ZA STARIJE OSOBE DUBRAVA – ZAGREB**

**IZVJEŠĆE O RADU DOMA U 2020.**

**REPUBLIKA HRVATSKA**

**GRAD ZAGREB**

**DOM ZA STARIJE OSOBE DUBRAVA – ZAGREB**

**URBROJ: 159/20**

**Zagreb, 28.1.2021.**

Temeljem članka 29. Statuta Doma za starije osobe Dubrava – Zagreb, Upravno vijeće Doma na 21. sjednici održanoj 28.1.2021., a na prijedlog Stručnog vijeća usvaja

**IZVJEŠĆE O RADU DOMA U 2020.**

 **Predsjednica Upravnog vijeća Ravnateljica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **mr. Višnja Fortuna Milica Sučić, mag. soc. rada**

1. **OSNOVNI PODACI O DOMU**

Dom za starije osobe Dubrava – Zagreb, Milovana Gavazzia 26, osnovan je Odlukom Skupštine grada Zagreba i počeo je s radom 1969. U Domu je smješten 131 korisnik i kapacitet je popunjen.

1. **UVJETI U POGLEDU PROSTORA, OPREME I DJELATNIKA**
2. ***Prostor***

Prostor Doma sastoji se od 1900 m2 stambenog prostora, 950 m2 prostora Odjela za zdravstvenu njegu i brigu o zdravlju i 1650 m2 ostalog prostora.

U 2020. izvršeni su sljedeći radovi:

* Sanacija vertikale, tri vodovoda, centralnog grijanja i odvodnje
* Sanacija vertikale, dva vodovoda, centralnog grijanja i odvodnje
* Izgradnja pregradnih zidova u podrumu
* Postavljanje kliznih vrata u prizemlju
* Ugradnja vrata
* Sanacija prodora vode u kuhinji
* Sanacija podova
* Krečenje zidova
* Nabava kruhoreznice

 ***b) Oprema***

Spavaonica je opremljena ležajem, noćnim ormarićem, noćnom svjetiljkom, stolom i stolcima, ormarom za odjeću i obuću za svakog korisnika s mogućnošću zaključavanja te hladnjakom.

U svim spavaonicama postavljeni su dojavni uređaji povezani sa sobom za dežurstva i dojavljivačima koje nose medicinske sestre/tehničar i njegovateljice. U sobama su instalirani i dojavljivači za slučaj požara i zajedničke antene.

Na Odjelu za zdravstvenu njegu i brigu o zdravlju spavaonice su opremljene ležajevima s električnim mehanizmom, antidekubitalnim madracima (prema potrebi), stolovima za serviranje obroka u krevetu, hvataljkama iznad kreveta te ostalim pomagalima prema zdravstvenoj potrebi korisnika.

Hol je opremljen stolovima, foteljama, TV prijamnikom, zavjesama i aparatom za kavu, a u dnevnim boravcima za korisnike od opreme imamo stolove, stolce, komode za TV prijamnike, pribor za društvene igre, zavjese i sl.

Radna terapija opremljena je stolovima, stolcima, mini kuhinjom, ormarima te različitim priborom i materijalima za obavljanje radne terapije.

Sanitarne prostorije opremljene su tuševima, WC školjkama, umivaonicima, sušilima za ruke i dozatorima za tekući sapun. Na Odjelu za zdravstvenu njegu i brigu o zdravlju kupaonice i sanitarni čvorovi prilagođeni su osobama s invaliditetom.

Skladišta su odvojena te se sastoje od suhog skladišta, tri komore - za meso, mlijeko i mliječne proizvode te za voće i povrće, kao i prostora za smještaj zamrzivača i kemijskog skladišta.

U prizemlju je uz glavnu kuhinju s termičkim blokom smještena i slastičarna te hladna kuhinja. Pripremnice mesa, ribe i povrća odvojene su od glavne kuhinje. Pranje bijelog suđa izdvojeno je od glavne kuhinje.

Prostor za pranje i glačanje rublja opremljen je s tri profesionalne perilice rublja, sušilicom rublja, profesionalnim glačalom na paru i valjkom za glačanje.

1. ***Radnici doma***

Tijekom 2020. godine u Domu je bilo zaposleno 83 radnika. Struktura radnika mijenjala se svaki mjesec zbog bolovanja radnika, sporazumnih otkaza o radu i zapošljavanje novih radnika prema Pravilniku o organizaciji i sistematizaciji poslova.

U prosincu 2020. godine u Domu je bilo  zaposleno 75 radnika. Od toga je 67 radnika zaposleno na neodređeno vrijeme i 8 radnika na određeno vrijeme. U Domu je zaposleno 64 žena (57 na neodređeno, 7 na određeno) i 11 muškaraca (10 na neodređeno, 1 na određeno).

Jedan od problema prilikom organiziranja rada u smjenama tijekom prošle godine su učestala bolovanja i određivanje mjera izolacije i samoizolacije zbog epidemije bolesti COVID 19 uzrokovane virusom SARS - CoV-2.

Prikaz bolovanja radnika tijekom 2020.:

|  |  |  |  |  |  |  |
| --- | --- | --- | --- | --- | --- | --- |
| **MJESEC****2020** | **BROJ SATI NA TERET POSLODAVCA** | **BROJ SATI NA TERET FONDA** | **OZLJEDA NA RADU** | **KOMPLIKACIJE****RODILJNI,RODITELJSKI****HENDIKEP DJETETA** | **SAMOIZOLACIJA** | **UKUPNO SATI BOLOVANJA** |
| 01/2020 | 664 | 548 | 184 | 460 |  | 1.853 |
| 02/2020 | 24 | 424 | 296 | 400 |  | 1.144 |
| 03/2020 | 768 | 456 |  | 440 |  | 1.664 |
| 04/2020 | 304 | 512 |  | 440 |  | 1.256 |
| 05/2020 | 324 | 320 |  | 420 |  | 1.064 |
| 06/2020 | 520 | 664 | 176 | 440 |  | 1.800 |
| 07/2020 | 664 | 1.016 |  | 460 |  | 2.140 |
| 08/2020 | 264 | 1.156 |  | 420 | 48 | 1.888 |
| 09/2020 | 176 | 1.256 | 168 | 440 | 32 | 2.072 |
| 10/2020 | 428 | 1.144 |  | 440 | 896 | 2.908 |
| 11/2020 | 1.188 | 768 |  | 420 | 232 | 2.608 |
| 12/2020 | 664 | 831 |  | 460 | 348 | 2.303 |
| UKUPNO | 5.988 | 9.095 | 824 | 4.862 | 1.556 | 22.700 |

1. **UNUTARNJI USTROJ DOMA**
2. ***Ustrojbene jedinice, službe, odjeli i dr.***

Dom svoj rad organizira po funkcionalnim cjelinama – odjelima, koji čine jedinstvenu radnu cjelinu i to:

**Odjel socijalnog rada i izvaninstitucijskih usluga**

Odjel brine oko smještaja i života korisnika u Domu. Organizira prijam i otpust korisnika, kontaktira s rodbinom korisnika te socijalnim, zdravstvenim i drugim ustanovama. U sklopu ovog odjela provode se programi skrbi za starije osobe koje borave u prostoru Doma te za starije koji žive u svojim kućama ili stanovima.

Stručna suratkinja terapeutkinja provodi individualni i grupni rad te organizira kulturno-zabavne aktivnosti u Domu.

**Odjel zdravstvene njege i brige o zdravlju**

Odjel obavlja poslove programa njege i zdravstvene zaštite korisnika. U sklopu ovog odjela djeluju i dva fizioterapeuta koji provode grupnu, individualnu fizioterapiju i elektroterapiju s korisnicima radi održavanja njihovog zdravstvenog stanja.

**Odjel pomoćno tehničkih poslova**

Ovaj odjel obavlja poslove vezane za održavanje reda i čistoće ustanove i korisnika. Prati zakonske i podzakonske propise o održavanju higijene zgrade. Zadaća ovog odjela su poslovi otklanjanja kvarova te popravaka na zgradi, svim instalacijama, strojevima i namještaju doma.

**Odjel prehrane**

Ovaj odjel obavlja poslove vezane za organizaciju prehrane korisnika Doma i Gerontološkog centra. Obavlja poslove pripreme i podjele hrane te toplih i hladnih pića i napitaka. Prati zakonske i podzakonske propise o prehrani.

Računovodstveno - financijski i kadrovski poslovi organiziraju se bez ustrojavanja odjela i pod neposrednim su rukovođenjem ravnateljice, a obavljaju računovodstvene, kadrovske i administrativne poslove.

**Tijela upravljanja i rukovođenja Domom su:**

1. Upravno vijeće upravlja poslovanjem Doma

2. Ravnateljica predstavlja i zastupa Dom, vodi njegovo poslovanje i odgovorna je za zakonitost rada

3. Stručno vijeće Doma odlučuje o stručnim pitanjima njege te socijalne i zdravstvene skrbi starijih

 osoba. Stručno vijeće čine svi stručni djelatnici Doma

1. ***Izvaninstitucijska djelatnost Doma i Program podrške u lokalnoj zajednici Gerontološki centar Dubrava***

Aktivnosti i programi podrške u lokalnoj zajednici „Gerontološki centar Doma za starije osobe Dubrava – Zagreb“ kao i izvaninstitucijska djelatnost Doma prvenstveno su namijenjeni starijim osobama koje nisu uključene u sustav institucijskog zbrinjavanja. Glavni cilj koji želimo postići je zadržati starije osobe što je duže moguće u njihovom domu omogućujući im pritom socijalnu uključenost te poboljšanje životnih sadržaja što izravno utječe na kvalitetu života. Kako bi taj cilj ostvarili, nastojimo biti poveznica između naših starijih sugrađana i njihove lokalne zajednice. Osiguravajući dostupnost, raznolikost i učinkovitost mnogobrojnih socijalnih usluga i servisa na području Gradske četvrti Gornja Dubrava i Gradske četvrti Donja Dubrava doprinosimo aktivnom, zdravom i produktivnom starenju naših korisnika.

**Vanjska prehrana**

Prehrana se za vanjske korisnike organizira iz Doma za starije osobe Dubrava na sljedeće načine:

* + u restoranu Doma
	+ odnošenjem obroka od strane samih korisnika
	+ dostava obroka u stan korisnika.

Uslijed proglašenja pandemije, konzumacija obroka od strane vanjskih korisnika nije bila moguća u restoranu Doma već je navedena skupina korisnika gotovi obrok odnosila kući.

Korisnici vanjske prehrane konzumirali su obroke pripremljene prema normativima i standardima utvrđenim za korisnike na stalnom smještaju. Ako je zbog zdravstvenih razloga postojala potreba, omogućeno je konzumiranje dijetalnog obroka.

Nepokretnima i teže pokretnima osigurana je dostava obroka u njihov dom. Dostavu osigurava tvrtka INGOP d.o.o., koja vrši dostavu obroka korisnicima kojima je dostava osigurana rješenjem Centra za socijalnu skrb te onima koji sami plaćaju uslugu vanjske prehrane.

Dostavu obroka korisnicima kojima je pravo priznato rješenjem Gradskog ureda za socijalnu zaštitu i osobe s invaliditetom vrši Ustanova Dobri dom Grada Zagreba.

**Broj korisnika vanjske prehrane tijekom 2020. prema načinu distribucije obroka:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | U RESTORANU DOMA | 10 |
| 2. | ODNOŠENJE OBROKA OD STRANE SAMIH KORISNIKA | 14 |
| 3. | DOSTAVA OBROKA U STAN KORISNIKA-privatni korisnici | 123 |
| 4. | RJEŠENJA CZSS | 59 |
| 5. | RJEŠENJA GRADSKOG UREDA ZA SOCIJALNU ZAŠTITU I OSOBE S INVALIDITETOM | 82 |
|  |  **UKUPNO:** | **288** |

**Korisnici vanjske prehrane 31.12.2020.:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | U RESTORANU DOMA | 3 |
| 2. | ODNOŠENJE OBROKA OD STRANE SAMIH KORISNIKA | 9 |
| 3. | DOSTAVA OBROKA U STAN KORISNIKA-privatni korisnici | 77 |
| 4. | RJEŠENJA CZSS | 44 |
| 5. | RJEŠENJA GRADSKOG UREDA ZA SOCIJALNU ZAŠTITU I OSOBE S INVALIDITETOM | 62 |
|  |  **UKUPNO:** | **195** |

Korisnicima vanjske prehrane u 2020. izdano je ukupno **65 848 obroka**.

Socijalna radnica vodila je evidenciju o broju korisnika vanjske prehrane i o tome obavještavala voditeljicu Odjela prehrane i pomoćno-tehničkih poslova.

Kontakti s korisnicima koji dolaze u restoran ili sami odnose obroke su svakodnevni, a s korisnicima kojima se obrok dostavlja u kuću kontakt se ostvaruje telefonskim putem te po potrebi terenskim izvidom. Prilikom terenskih izvida, s korisnicima vanjske prehrane ispunjene su osobne kartice, uzete socijalne anamneze te je prikupljena propisana dokumentacija (preslika osobne iskaznice, odreska od mirovine te medicinska dokumentacija iz koje je vidljivo zdravstveno stanje korisnika).

Temeljem uvida u zahtjev i priloženu dokumentaciju, te socijalnu anamnezu po izvršenom terenskom izvidu, zahtjeve za vanjsku prehranu odobrava Stručni tim Doma u sastavu:

* voditeljica Odjela socijalnog rada i izvaninstitucijskih usluga
* voditeljica Odjela prehrane i pomoćno-tehničkih poslova
* socijalna radnica za pomoć u kući i druge programe podrške u lokalnoj sredini

Od siječnja 2020. održana su 32 sastanaka Stručnog tima za odobrenje organizirane prehrane.

Tijekom 2020. predano je 59 zahtjeva za vanjsku prehranu (korisnici koji sami plaćaju dostavu obroka) te 10 zahtjeva za pomoć u kući u vidu dostave obroka (pravo priznato rješenjem Gradskog ureda za socijalnu zaštitu i osobe s invaliditetom). Rješenjem Centra za socijalnu skrb Zagreb 13 novih korisnika ostvarilo je pravo na uslugu skrbi u obitelji i lokalnoj zajednici-pomoć u kući organiziranjem prehrane.

Socijalna radnica vodila je potrebnu evidenciju i dokumentaciju za korisnike vanjske prehrane: upisnik zahtjeva, osobni list i listu aktivnosti za svakog korisnika, knjigu terena.

Redovito su se ažurirali podaci u aplikativnom sustavu DOGMA.

**Pomoć u kući**

Temeljem rješenja Gradskog ureda za socijalnu zaštitu i osobe s invaliditetom od siječnja 2020. **10 korisnika** (od toga 3 nova korisnika) ostvarili su pravo na pomoć u kući (usluge njegovateljice), **36 korisnika** (od toga 5 novih korisnika) pravo na uslugu njegovateljice i dostavu obroka te **46 korisnika** (od toga 9 novih korisnika) pravo na pomoć u kući u vidu dostave gotovog obroka.

Tijekom 2020. **18 korisnika** privatno su plaćali uslugu pomoći u kući-pomoć njegovateljice. Rješenjem Centra za socijalnu skrb Zagreb **15 korisnika** ostvarilo je pravo na uslugu skrbi u obitelji i lokalnoj zajednici-pomoć njegovateljice. Putem projekta Gerontološkog centra Doma za starije osobe Dubrava-Zagreb **11 korisnika** ostvarilo je pravo na pomoć u kući-pomoć gerontodomaćice.

Njegovateljice su obavljale poslove čišćenja, pospremanja, nabavke namirnica, pripreme obroka, peglanja, pranja rublja, pratile su korisnike pri obavljanju liječničkih pregleda, odlazile u ljekarnu, pomagale im u održavanju osobne higijene i sl. Krajem mjeseca dostavljale su mjesečna izvješća o obavljenim uslugama u tekućem mjesecu. Svakodnevno su vodile dnevnik rada pruženih usluga. Njegovateljice se usmjeravaju da u svom radu njeguju individualni pristup svakom korisniku, vodeći računa o njegovim potrebama i zdravstvenom stanju.

Socijalna radnica je redovito mjesečno obilazila korisnike pomoći u kući te je po potrebi kontaktirala s članovima njihovih obitelji, Centrom za socijalnu skrb, zdravstvenim ustanovama te je vodila potrebnu evidenciju i dokumentaciju za korisnike pomoći u kući: upisnik zahtjeva, upisnik korisnika, osobni list i listu aktivnosti za svakog korisnika, knjigu terena. Također, redovito je ažurirala podatke u aplikativnom sustavu DOGMA.

Medicinska sestra za pomoć u kući i druge programe podrške u lokalnoj sredini korisnicima pomoći u kući redovito je mjerila krvni tlak i vrijednost glukoze u krvi.

**Prikaz pomoći u kući odobrene temeljem rješenja Gradskog ureda za socijalnu zaštitu i osobe s invaliditetom Grada Zagreba tijekom 2020.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 10 |
| 2. | DOSTAVA GOTOVOG OBROKA | 46 |
| 3. | POMOĆ NJEGOVATELJICE + DOSTAVA GOTOVOG OBROKA | 36 |
|  |  **UKUPNO:** | **92** |

Tijekom 2020. njegovateljice su pružile **4458 sati** pomoći u kući korisnicima kojima je to pravo priznato temeljem Rješenja Gradskog ureda za socijalnu zaštitu i osobe s invaliditetom.

**Korisnici pomoći u kući (rješenje Gradskog ureda za socijalnu zaštitu i osobe s invaliditetom) na 31.12.2020.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 9 |
| 2. | DOSTAVA GOTOVOG OBROKA | 31 |
| 3. | DOSTAVA GOTOVOG OBROKA + POMOĆ NJEGOVATELJICE | 31 |
|  |  **UKUPNO:** | **71** |

**Prikaz pomoći u kući odobrene rješenjem Centra za socijalnu skrb Zagreb tijekom 2020.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 15 | 1176 |

Na 31.12.2020. 12 korisnika ostvaruje prvo na pomoć u kući – pomoć njegovateljice priznato rješenjem Centra za socijalnu skrb Zagreb.

**Prikaz pomoći u kući odobrene putem Programa podrške u lokalnoj zajednici Gerontološkog centra Dubrava tijekom 2020.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ GERONTODOMAĆICE | 11 | 1111,5 |

Na 31.12.2020. pravo na pomoć u kući putem Programa podrške u lokalnoj zajednici Gerontološki centar Dubrava ostvaruje 10 korisnika.

Korisnicima koji ne ispunjavaju kriterije za besplatno pravo na pomoć u kući putem rješenja Gradskog ureda za socijalnu zaštitu i osobe s invaliditetom niti putem projekta Gerontološkog centra Doma za starije osobe Dubrava-Zagreb, omogućeno je da to pravo ostvare plaćajući sami uslugu pomoći u kući.

**Privatni korisnici pomoći u kući tijekom 2020.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 18 | 1747,5 |

Na 31.12.2020. 16 korisnika sami plaćaju uslugu pomoć u kući.

U 2020. ukupno je pruženo **7381,5 sati pomoći u kući**.

U početnim mjesecima nakon proglašenja pandemije rad se odvijao u timovima te je usluga pomoć u kući pružana u smanjenom opsegu (obavljali su se samo nužni poslovi potrebni za zadovoljavanje osnovnih životnih potreba korisnika pomoći u kući).

Radi provođenja što kvalitetnije i učinkovitije usluge pomoći u kući redovito smo kontaktirali s patronažnim sestrama iz Doma zdravlja Zagreb-Istok, Centrom za socijalnu skrb Zagreb, socijalnom radnicom iz KB Dubrava, Caritasom Zagrebačke nadbiskupije, Mjesnim odborima Gradske četvrti Gornja i Donja Dubrava, nevladinim organizacijama.

**Sportsko rekreativne aktivnosti**

U cilju očuvanja zdravlja i organizacije slobodnog vremena naših korisnika u 2020. organizirala se rekreacija koja uključuje vježbe za bolju pokretljivost i kondiciju osoba starije životne dobi. Sportsko-rekreativne aktivnosti redovito su se održavale sve do trenutka proglašenja pandemije kada zbog izvanrednih okolnosti to više nije bilo moguće.

Sportsko-rekreativne aktivnosti organizirali smo u pet Mjesnih odbora na području Gradske četvrti Gornja i Donja Dubrava, pod stručnim vodstvom fizioterapeuta za programe podrške u lokalnoj zajednici:

* + **MJESNI ODBOR POLJANICE**, Av. Dubrava 203

utorkom i četvrtkom od 10,00 do 12,00 sati-dvije grupe

* **MJESNI ODBOR IVAN NAŽURANIĆ,** Vrpoljska 10

ponedjeljkom i četvrtkom od 8,30 do 9,15 sati-jedna grupa

* **MJESNI ODBOR GORNJA DUBRAVA,** Dravska 4

utorkom i petkom od 8,30 do 9,15 sati-jedna grupa

* **MJESNI ODBOR NOVI RETKOVEC,** Breza 26

srijedom od 8,30 do 9,15 sati-jedna grupa

* **MJESNI ODBOR NOVOSELEC**, Novoselečki put 181

ponedjeljkom i petkom od 9,30 do 10,15 sati-jedna grupa

**Prikaz održanih sportsko-rekreativnih aktivnosti tijekom 2020.:**

|  |  |  |  |
| --- | --- | --- | --- |
|  | ***SPORTSKE AKTIVNOSTI – REKREATIVNO VJEŽBANJE*** | ***BROJ KORISNIKA*** | ***BROJ SATI USLUGE*** |
| 1. | MJESNI ODBOR POLJANICE | 56 | 34 |
| 2. | MJESNI ODBOR IVAN MAŽURANIĆ | 24 | 27 |
| 3. | MJESNI ODBOR GORNJA DUBRAVA | 12 | 27 |
| 4. | MJESNI ODBOR NOVI RETKOVEC | 15 | 9 |
| 5. | MJESNI ODBOR NOVOSELEC | 8 | 19 |
|  | **UKUPNO:**  | **115** | **116** |

U prostorijama Doma za starije osobe Dubrava – Zagreb, u vrijeme prije proglašenja pandemije, organizirano je igranje društvenih igara (kartanje, šah, pikado, boćanje, viseća kuglana, stolni tenis).

**Plesne radionice**

Plesni program prilagođen je osobama starije životne dobi te se mogu priključiti svi, bez obzira na predznanje. Osim standardnih, društvenih te latino-američkih plesova, svake godine uvježbavaju se nove plesne forme i koreografije, uvažavajući pritom želje i interes korisnika.

Plesne radionice pod stručnim vodstvom instruktorice plesa tijekom 2020. održavale su se redovito sve do trenutka proglašenja pandemije kada zbog izvanrednih okolnosti to više nije bilo moguće.

Plesna škola održavala se u dvije grupe, srijedom u MO Poljanice, Av. Dubrava 203, od 10,00 do 11,00 te od 11,00 do 12,00 sati, a četvrtkom u MO Gornja Dubrava, Dravska 4, od 16,30 do 18,00 sati.

|  |  |  |  |
| --- | --- | --- | --- |
|  | ***PLESNA ŠKOLA*** | ***BROJ KORISNIKA*** | ***BROJ SATI USLUGE*** |
| 1. | MJESNI ODBOR POLJANICE | 41 | 30 |
| 2. | MJESNI ODBOR GORNJA DUBRAVA | 18 | 20 |
|  | **UKUPNO:**  | **59** | **50** |

**Kulturno-zabavne aktivnosti**

Program rada kulturno-zabavnih aktivnosti provodio se kroz **zborno pjevanje**, dva puta tjedno, utorkom i četvrtkom od 11,30 do 13,00 sati u MO Poljanice, Av. Dubrava 203. Tijekom 2020. zbor Jeka brojio je **14** članova te je do proglašenja pandemije održano **14 sati** pjevačkih proba. Zbor je tijekom 2020. imao nekoliko nastupa za korisnike Doma za starije osobe Dubrava, održane u dvorištu Doma. **Keramička radionica** obuhvaćala je **3** korisnice a tijekom 2020. održano je **15** sati kreativnog rada.

Tijekom 2020., zbog proglašenja pandemije otkazana je većina manifestacija u organizaciji Gradskog ureda za socijalnu zaštitu i osobe s invaliditetom te drugih zagrebačkih domova za starije. Zadnja manifestacija na kojoj smo fizički sudjelovali bila je proslava fašnika u Domu za starije osobe Dubrava – Zagreb (24.02.2020.), kada je nastupao i zbor Gerontološkog centra Dubrava.

Ostale bitne datume poput Međunarodnog dana starijih osoba, Svjetskog dana plesa, Božića i sl. nastojali smo obilježiti na „beskontaktni“, online način ili na velikoj fizičkoj udaljenosti u dvorištu Doma.

**Posudionica ortopedskih pomagala**

Starijim osobama Grada Zagreba omogućili smo posudbu ortopedskih pomagala i nužne opreme (invalidskih kolica, hodalica, štaka, štapova, toaletnih stolica i povišenja, podložaka za hranjenje, stolića za krevet, bolesničkih kreveta itd.).

Temeljem uvida u zahtjev i priloženu dokumentaciju te uvidom u socijalnu anamnezu, zahtjeve za ortopedska pomagala odobrava Stručni tim Doma u sastavu:

* voditeljica Odjela zdravstvene njege i brige o zdravlju
* socijalna radnica za pomoć u kući i druge programe podrške u lokalnoj sredini
* fizioterapeut za pomoć u kući i druge programe podrške u lokalnoj sredini

Od siječnja 2020. održano je **8** sastanka Stručnog tima za odobrenje posudbe ortopedskog pomagala te je tijekom 2020. posuđeno **71** ortopedsko pomagalo.

Socijalna radnica vodila je propisanu dokumentaciju i evidenciju korisnika koji koriste posuđena ortopedska pomagala, a fizioterapeut za programe podrške u lokalnoj zajednici i medicinska sestra zaposlena na poslovima pomoći u kući i drugim programima podrške u lokalnoj sredini jednom godišnje obišli su korisnike koji koriste posuđena ortopedska pomagala.

Radi što boljeg informiranja građana o posudionici ortopedskih pomagala, podijeljeni su informativni letci (liječnicima obiteljske medicine, patronažnoj službi i sl.) na području Gradske četvrti Gornja i Donja Dubrava.

**Edukacije i usavršavanje**

*Edukacije i usavršavanje socijalnog radnika za pomoć u kući i druge programe podrške u lokalnoj sredini te socijalne radnice za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2020.*

• Online konferencija pod nazivom „Integrirani pristup skrbi za starije osobe u kući“, u sklopu EU projekta Cross Care, 30. lipnja 2020.

• Webinar pod nazivom „Iskustva, izazovi i specifičnosti profesije socijalnog rada u domovima socijalne skrbi u razdoblju krize“, 07. srpnja 2020.

*Edukacije i usavršavanje medicinske sestre za pomoć u kući i druge programe podrške u lokalnoj sredini tijekom 2020.*

* Palijativna skrb u KBC-u Sestre milosrdnice, 14. siječnja 2020.

*Edukacije i usavršavanje fizioterapeuta za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2020.*

**•** Predavanje na temu „Vertigo“ - prikaz mehanizama nastanka, vrsta, uzroka i simptoma (kliničke slike) vrtoglavice kao i uspostave dijagnoze i liječenja, 28. siječnja 2020.

• Predavanje na temu „Fizioterapijski pristup pacijentu s fantomskom boli“, 30. siječnja 2020.

*Edukacije i usavršavanje gerontodomaćice za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2020.*

**•** 215. Gerontološka tribina: Depresija u starijoj dobi i strah od smrti, 10. ožujka 2020.

**Informiranje**

Tijekom 2020. svakodnevno smo informirali osobe starije životne dobi o pravima koja im pripadaju te o načinima ostvarivanja i zaštite tih prava na svim razinama (lokalnim, nacionalnim i globalnim).

Kako bi informacije dospjele do što većeg broja naših sugrađana, izrađivali smo letke, plakate i brošure te smo ih strateški podijelili po svim bitnim mjestima okupljanja osoba starije životne dobi (ljekarne, domovi zdravlja, mjesni odbori, trgovački lanci, autobusne stanice) na području Gradske četvrti Gornja i Donja Dubrava. Također, redovito smo ažurirali informacije na web-stranici Doma za starije osobe Dubrava – Zagreb.

Uslijed izvanrednih okolnosti uzrokovanih pandemijom COVID-19, tijekom 2020. poseban naglasak stavili smo na pružanje psihološke potpore i pomoći našim korisnicima, najčešće telefonskim putem.

**4. BROJ I STRUKTURA KORISNIKA**

U Domu je tijekom 2020. g. radi različitih okolnosti (radovi i zabrana prijema radi epidemije COVID-19) bilo smješteno od 120-131 korisnika. Na Odjelu za zdravstvenu njegu i brigu o zdravlju je smješteno 73 korisnika, dok je 58 korisnika smješteno na stambenom dijelu.

**Financiranje:**

* za 3 korisnika cjelokupan iznos opskrbnine plaćalo je Ministarstvo za demografiju, obitelj, mlade i socijalnu politiku
* za 18 korisnika uz njihovu mirovinu, razliku je nadoplaćivalo Ministarstvo za demografiju, obitelj, mlade i socijalnu politiku
* 34 korisnika je samostalno plaćalo opskrbninu
* za 72 korisnika uz mirovinu, razliku opskrbnine su nadoplaćivala djeca, odnosno skrbnici
* za 1 korisnika cjelokupan iznos opskrbnine plaćali su skrbnici

**5. OPSEG I KVALITETA USLUGA**

1. ***Rad socijalne radnice***

U ovom izvještajnom razdoblju kapacitet Odjela pojačane njege i brige o zdravlju bio je popunjen i zainteresiranost kandidata za smještaj na Odjelu bila je izrazito velika. Zainteresiranost građana za smještaj na stambenom dijelu radi pandemije COVID-19 bio je izrazito malen. Potencijalni kandidati za smještaj tijekom 2020. g. odgađali su smještaj „dok se situacija ne popravi“. Radi radova u 6 dvokrevetnih soba u prizemlju Doma, na dan 31.12.2020. imali smo 119 smještenih korisnika.

Nakon potresa u Petrinji i nužnosti privremenog smještaja u kriznoj situaciji, 29.12.2020. smjestili smo 8 korisnika Doma za starije osobe Glina; 30.12.20202. smjestili smo 2 korisnika privatnog doma u Glini, a 31 12.2020. još jednog korisnika Doma za starije osobe Glina i jednog korisnika privatnog doma u Glini. Ukupan broj korisnika na dan 31.12.2020. bio je 128 budući da su tri zaprimljena korisnika iz domova Sisačko-moslavačke županije radi COVIDA-19 izmješteni u Centar za rehabilitaciju Zagreb, podružnica Sloboština.

Svakodnevno, telefonskim razgovorom ili dolaskom u ustanovu građani su se interesirali za smještaj te su dobivali upute i sve potrebne informacije vezano za smještaj.

U 2020.g. predano je 186 zamolbi za smještaj. Ukupan broj zamolbi na dan 31.12.2019. iznosi 1141.

Socijalna radnica je 2020. počela s revizijom predanih zamolbi kako bi se utvrdilo stvarno stanje. Kontaktirani su svi potencijalni kandidati koji su predali zamolbe za smještaj 2006., 2007., 2008., 2009., 2010., 2011., 2012, 2013. i 2014. g. Ukoliko s nekim nije mogao biti uspostavljen telefonski kontakt, na adresu je poslan dopis s kontaktom na koji se mogu javiti.

Tijekom 2020. preminulo je 37 korisnika, a smještena su 32 nova korisnika.

Od novoprimljenih korisnika, dvoje je smješteno putem rješenja Centra za socijalnu skrb Zagreb, Podružnice Susedgrad i Maksimir.

Komisija za prijem i otpust korisnika sastala se u prošloj godini 7 puta. Na komisijama je riješen 31 novi predmet. Na Komisiji je uvijek bio broj članova potrebnih za donošenje odluke o prijemu i uredno se vodio zapisnik. Svaki put su se radile dvije liste čekanja: prema osobnim zamolbama i prema rješenjima Centara za socijalnu skrb.

S novoprimljenim korisnicima tijekom adaptacijskog perioda potrebno je najviše individualnog rada i razgovora te je socijalna radnica svakodnevno obilazila nove korisnike. Isto tako, gotovo svakodnevno vodila je razgovore vezano za poštivanje kućnog reda, različite međusobne pritužbe korisnika, osobne probleme ili one obične svakodnevne razgovore i obilaske samo da se provjeri je li sve u redu, kako na stambenom dijelu, tako i na stacionaru.

Radi epidemiološke situacije, u 2020. organizirana su tri sastanaka s korisnicima i to dok su korisnici obroke dobivali u restoranu Doma. Nakon što su korisnici obroke počeli dobivati u sobe, više se nisu održavali grupni sastanci ovog tipa. S korisnicima smo svakodnevno komunicirali najviše individualno ili u manjim grupicama na hodnicima, poštujući epidemiološke mjere nošenja maski i održavanja fizičke distance. Na taj su način korisnici dobivali sve potrebne informacije i obavještavalo ih se o aktualnostima.

Tijekom godine vodile su se uredno sve knjige i potrebna dokumentacija za korisnike:

* upisi u matičnu knjigu kao i pomoćnu matičnu knjigu
* socijalne anamneze korisnika
* briga oko produljenja dopunskog zdravstvenog osiguranja na teret državnog proračuna
* mjesečni plan rada
* dnevnik rada
* knjiga upisa zaprimljenih zahtjeva
* upisivanje u računalni program DOGMA
* upisivanje u MUP-ovu aplikaciju evidencije boravišta

Socijalna radnica redovno je kontaktirala s obitelji korisnika radi dogovora oko obavljanja različitih stvari za korisnike (npr. pratnja u bolnicu na preglede, preseljenje na stacionar, džeparac itd.), a ponekad se poštivala želja korisnika da zovemo djecu odnosno skrbnike da ih posjete jer ih dugo nisu vidjeli. Tijekom epidemije COVID-19, socijalna radnica je odmah po dobivenom pozitivnom nalazu obavještavala obitelj o premještaju korisnika iz sobe na COVID-19 odjel, pri čemu je davala jasne i konkretne informacije o vremenu koje su korisnici provodili u COVIDU, o svim eventualnim promjenama koje su se događale, osobito promjenama zdravstvenog stanja korisnika ili odlaska u bolnicu. Sa članovima obitelji komuniciralo se i nekoliko puta dnevno, ukoliko je bilo moguće i videopozivima.

Svakodnevna briga oko korisnika i niz novonastalih situacija iziskivala je gotovo svakodnevni sastanak voditeljice Odjela zdravstvene njege i brige o zdravlju, voditeljice Odjela prehrane, voditeljice Odjela pomoćno-tehničkih poslova i socijalne radnice. Zajedničkim radom i idejama rješavali su se problemi vezani za korisnike na naše i njihovo zadovoljstvo.

Na inicijativu ravnateljice, utorkom se obično održavao kolegij radnika. Ravnateljica je na kolegiju izvještavala o svim aktualnostima, novim projektima, suradnjama. Razgovaralo se o potrebama novog zapošljavanja i mogućnostima za unaprjeđenje rada ustanove.

Sastanci Stručnog vijeća na kojima su bili prisutni svi stručni radnici Doma održani su tijekom 2020. dva puta. Uredno se vodio zapisnik. Teme koje su se protezale kroz sastanke Stručnog vijeća tijekom godine:

* Plan rada i Izvještaj o radu
* ocjenjivanje stručnih radnika Doma prema Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi

05.07.2020. g. održani su Izbori za zastupnike u Hrvatski sabor. Socijalna radnica organizirala je provođenje izbora za 45 korisnika Doma na način da je u Domu organizirano posebno biračko mjesto. Predsjednica biračkog odbora bila je Inga Štefančić, a zamjenica Marion Trcol, obje socijalne radnice zaposlene u Domu.

Izbori su provedeni prema Tehničkim uputama Državnog izbornog povjerenstva u suradnji s HZJZ, uz osiguranu epidemiološku zaštitu svih sudionika na biračkim mjestima.

1. ***Rad stručne suradnice – terapeutkinje***

Tijekom 2020. godine radno-okupacijske aktivnosti odvijale su se kroz:

1. individualne aktivnosti
2. grupne aktivnosti
3. intenzivni individualni psihosocijalni rad s korisnicima
4. psihosocijalni rad u kriznim situacijama

**Individualne aktivnosti**

Individualne aktivnosti odnose se na individualni rad i pristup stručne suratkinje terapeutkinje korisnicima na Odjelu za zdravstvenu njegu i brigu o zdravlju te na stambenom dijelu koji zbog zdravstvenog stanja nisu u mogućnosti sudjelovati u grupnim aktivnostima ili nemaju interesa za rad u grupi.

Određeni broj korisnika posuđivao je knjige iz knjižnice Doma, i bavio se izradom ručnog rada u svojoj sobi.

 Obzirom na pogoršanje epidemiološke situacije, na zatvorenost i izoliranost korisnika koja je osobit utjecaj imala na njihovo psihofizičko zdravlje te na potres koji je zadesio Zagreb 22. ožujka (kada smo evakuirali korisnike) te Petrinju 29. prosinca, tijekom cijele godine bio je pojačan individualni psihosocijalni rad te rad u kriznim situacijama. Osobito smo radili i razgovarali o strahu koji je bio sveprisutan, o načinima kako si pomoći i kako reagirati u nekoj, po život opasnoj situaciji, kako se pripremiti i kako ostati smiren i pomoći sebi i drugome.

Kako bi smanjili neizvjesnost i nemogućnost održavanja kontakata s obitelji u vidu primanja posjeta, socijalni radnici i medicinske sestre gotovo su svakodnevno upućivali videopozive članovima obitelji kako bi vidjeli da su njihovi najmiliji dobro i kako bi ih utješili. Osobito je ovaj vid komunikacije bio važan nepokretnim korisnicima smještenima na Odjelu pojačane njege i brige o zdravlju.

U vrijeme epidemije u Domu kada su COVID-pozitivni korisnici vrijeme izolacije provodili u COVID-odjelu oformljenom u izoliranoj jedinici u prizemlju i suterenu Doma, stručna suratkinja-terapeutkinja svaki dan je pisala pisma koja je dijelila svim korisnicima, a sestre su ih nosile korisnicima u COVID. Pisma su bila svaki dan tematski drugačija: od pisma podrške i ohrabrenja na početku epidemije, preko različitih opuštajućih tehnika primjenjivih radi samoizolacije i izolacije, do viceva i podsjećanja na neke prigodne događaje, npr. Martinje koje na žalost ove godine nismo mogli proslaviti kao do sada.

Tijekom cijele godine komunikaciju s korisnicima otežavala je nužnost svakodnevne primjene zaštitne opreme koju su svi zaposleni morali nositi radi sigurnosti i zaštite. Komunikacija na koju su naši korisnici navikli na način da su čitali s usana, da smo im bili blizu, pričali polako i glasno, sada je bila onemogućena što je dodatno otežavalo tešku situaciju.

Socijalni radnici su tijekom zabrane posjeta i donošenja namirnica korisnicima dva puta tjedno obavljali kupovinu na način da su odlazili u trgovačke centre ili potrebito uz dostavu naručivali iz trgovačkog lanca Lonia. Prema uputama su kupljene namirnice i distribuirane korisnicima.

**Grupne aktivnosti**

Tijekom 2020. bilo je vrlo malo grupnih aktivnosti korisnika.

Tako smo godinu započeli redovnim novogodišnjim druženjima korisnika, sastajanjem pjevačkog zbora i aktivnostima radne terapije. Od 06. veljače radi pandemije COVID-19 prema uputama Stožera kreće zabrana posjeta, izlazaka korisnika izvan Doma, kretanja po Domu, donošenja potrebnih namirnica i hrane, kao i grupnih aktivnosti.

Od 16. ožujka korisnike smo podijelili u 2 grupe te su na taj način dolazili u restoran na doručak, ručak i večeru.

U travnju smo, kako bi ipak obilježili Svjetski dan plesa, na grupnim radionicama u parku Doma i uz pridržavanje epidemioloških mjera, osmislili i otplesali twist te na taj način, s ostalim zagrebačkim domovima, sudjelovali u promotivnom videu Gradskog ureda za socijalnu zaštitu i osobe s invaliditetom.

U prosincu smo ispred Doma ugostili djecu iz Osnovne škole A. B. Šimića iz Trnovčice koji su prigodno darovali naše korisnike i pripremili im kraći prigodni božićni program.

Kreativnih radionica tijekom 2020. g. nije bilo.

U listopadu su društvene prostorije u suterenu gdje su se održavale priredbe te kreativne i druge radionice prenamijenjene u izolirani i zatvoreni COVID-odjel.

**Kulturno-zabavne aktivnosti**

Obzirom na specifičnosti 2020. godine, nismo imali puno kulturno-zabavnih aktivnosti.

Uz članove KUD-a Oporovec proslavili smo Valentinovo, imali smo jedan susret s članovima Molitvene zajednice Srce Isusovo te smo proslavili rođendane kao uvod u Fašnik uz Duo „Briški“.

U prosincu smo sa članovima KUD-a Oporovec ispred Doma pjevali adventske i božićne pjesme.

Surađivali smo i s medijima te je tako o našem Domu snimljen prilog za Z1 televiziju vezano za proslavu fašnika. Nekoliko priloga snimljeno je u našem Domu za Dnevnik HTV-a I NOVE TV vezano uz epidemiološku situaciju i cijepljenje.

 Stručna suratkinja terapeutkinja sudjelovala je u radu Komisije za prijem i otpust korisnika, na redovitim sastancima s korisnicima, stručnim kolegijima i sastancima Stručnog vijeća.

Redovito je tijekom godine ažurirala web stranicu Doma.

Sudjelovala je u radu tri Povjerenstava za godišnji popis imovine i obveza.

Redovito je vodila propisane evidencije i obrasce: individualni plan korisnika, lista praćenja sudjelovanja korisnika u radno-okupacijskim aktivnostima, mjesečni plan rada, tjedni raspored aktivnosti i dnevnik rada.

1. ***Usluge stanovanja***

Na poslovima održavanja higijene stambenog dijela i stacionara, ureda i ostalih zajedničkih prostorija u Domu je zaposleno šest čistačica i dodatna ispomoć jedne čistačice zbog povećanog opsega posla, koje su radile prema unaprijed utvrđenom rasporedu*.* Rad čistačicanajčešće se odvijao u jednoj smjeni.

Svakodnevno su se čistile sanitarije, holovi, hodnici, stepenište i lift. Usluga čišćenja za korisnike prvog i drugog stupnja vršila se jedanput tjedno, a za korisnike trećeg stupnja svakodnevno. Temeljito čišćenje provodilo se prema evidenciji temeljnoga čišćenja sanitarija koja obuhvaća tjedno čišćenje prozora, rasvjetnih tijela, WC školjki. Radijatori, prozori, lampe i zavjese čistili su se dva puta godišnje. Vršila se pojačana dezinfekcija sukladno preporukama i uputama HZJZ-a, o čemu se vodila i dodatna evidencija.

Na stambenom dijelu, posteljno rublje mijenjalo se svakih četrnaest dana, dok su se ručnici prali svaki tjedan. Privatno rublje korisnika prikupljalo se utorkom, srijedom i četvrtkom uz izdavanje liste s popisom prikupljenog rublja te se vraćalo oprano i izglačano sljedeći tjedan istim redoslijedom.

Tijekom prošle godine, u praonici rublja radile su dvije PK pralje u prvoj smjeni na održavanju posteljnog i privatnog rublja te radne odjeće zaposlenika Doma. Prema unaprijed utvrđenom rasporedu, pralje su također radile subotom i blagdanima. Sa stacionara je svakodnevno dolazilo posteljno i privatno rublje koje se razvrstavalo, pralo i dezinficiralo. Čisto se rublje predavalo njegovateljicama koje su ga odvozile na stacionar i dijelile korisnicima.

Novo posteljno rublje, jastuci, deke i madraci izdavani su prema potrebi.

# **Usluge prehrane**

U kuhinji je u 2020. bilo zaposleno dvanaest radnika: četiri kuhara/ice, dva kuhara/ice za pomoć u kući i druge programe podrške u lokalnoj sredini, tri pomoćne radnice u kuhinji i tri pomoćne radnice za pomoć u kući i druge programe podrške u lokalnoj sredini. Rad je bio organiziran u dvije smjene, prva smjena od 6.00 do 14.00 sati, a druga od 12.00 do 20.00 sati. U prijepodnevnoj smjeni radili su kuhari i pomoćni radnici u kuhinji. Zbog pripreme vanjskih obroka i ručka za korisnike Doma između 12.00 i 14.00 sati radile su prva i druga smjena zajedno, a poslije zbog manjeg obujma posla, nastavljala je s radom druga smjena u sastavu kuhara i pomoćnog kuhara, obavezno dvoje ljudi u popodnevnoj smjeni.

Tijekom 2020. vođeni su zapisi koje nalaže novo uvedeni HACCP sustav te su uspostavljene i provođene kontrole higijenskih uvjeta proizvodnje gotovih obroka provedbom preventivnog postupka samokontrole, razvijenog u skladu s načelima sustava analize opasnosti i kontrole kritičnih točaka.

Ulazne i izlazne količine prehrambenih namirnica na skladištu evidentirane su preko programa DOGMA. Dnevni jelovnici usklađeni su s Normativom za prehranu u domovima umirovljenika od 1992. Potrebne količine namirnica za dnevnu pripremu obroka izračunavaju se preko programa DOGMA koji uzima u obzir meni i brojno stanje korisnika.

Poslovanje Doma usklađeno je sa zahtjevima Zakona o hrani, Zakona o zaštiti pučanstva od zaraznih bolesti i pratećih pravilnika koji obavezuju na primjenu HACCP sustava. Prema ugovoru s Hrvatskim zavodom za javno zdravstvo, redovito su se provodila zdravstvena i mikrobiološka ispitivanja namirnica i uzimanje brisova četiri puta godišnje te mjere DDD prema potrebi.

Higijenu unutar kuhinjskih prostorija održavalo je kuhinjsko osoblje. Održavanje higijene obuhvaćalo je čišćenje i dezinfekciju prostora centralnog dijela kuhinje, opreme u kuhinji, pripremnica i skladišta prehrambenih namirnica. Higijenu sanitarnih prostora, garderobe (koju koristi kuhinjsko osoblje) i podnih površina u restoranu održavale su čistačice.

(Sastanak Komisije za jelovnike a u 2020.godini se nije održavalo, zbog strogih epidemioloških mjera. Jelovnici su bili prilagođeni Normativu za prehranu u domovima umirovljenika i sezoni. Jednom tjedno su se za sljedeći tjedan pisali dnevni jelovnici i mijenjalo se brojno stanje prema programu DOGMA te se vodila briga o redovitoj nabavi namirnica potrebnih za pripremu obroka.

Svakodnevno je prehrana bila organizirana u tri obroka - doručak, ručak i večera (standardna prehrana i dijetalna: žučna/ulkusna, dijabetička) te užine i međuobroka: voćni i mliječni. Uz pripremu ručka za korisnike Doma, bila je organizirana i priprema ručka za vanjske korisnike.

Osim uobičajenih obroka pripremali su se i kašasti obroci za korisnike na Odjelu za zdravstvenu njegu i brigu o zdravlju. Hrana se dostavljala u toplim kolicima koja su se liftom transportirala na Odjel za zdravstvenu njegu i brigu o zdravlju, a jedan dio hrane se transportirao liftom iz kuhinje u čajnu kuhinju te dalje distribuirao po odjelu od strane zdravstvenog osoblja. Večera je organizirana od 18.00 do 18.30 sati, pomoćno osoblje iz kuhinje poslužuje večeru u sobama korisnika, za večeru su se pripremali uglavnom kuhani obroci.

1. **Usluge njege**

Uslugu gerijatrijske zdravstvene njege pružalo je 8 medicinskih sestara/tehničara i 10 njegovateljica neprekidno tijekom 24 sata. Radilo se u smjenama po dvanaest sati, te po osam sati u jutarnjoj i popodnevnoj smjeni do listopada 2020. Od listopada 2020 sa pojavom epidemije COVID 19 radi se u turnusima po 12 sati.

Medicinske sestre/tehničar i njegovateljice su tijekom prošle godine osigurali bolesnim korisnicima Doma najveću moguću razinu njege. Svakom problemu i postupku pristupalo se individualno poštujući profesionalnost i sve standarde zdravstvene njege.

Korisnici su kao i do sada bili smješteni u tri dijela unutar Doma koji su klasificirani prema zdravstvenom stanju korisnika, a prema tome se pružao i opseg zdravstvene njege. Primarnu zdravstvenu zaštitu pružao je liječnik u prostorijama Doma a pojavom Covid 19 – obavljale su se telefonske konzultacije i po potrebi zvala HMP Grada Zagreba. Liječnik je bio dostupan za sve korisnike Doma bez obzira kojoj kategoriji zdravstvene njege pripadali.

 U 2020. stomatološki tim koji je pokrenula Stomatološka poliklinika grada Zagreba obilazio je i pružao stomatološke usluge našim nepokretnim i teže pokretnim korisnicima uz suglasnost njihovih obitelji.

Liječnik specijalista neuropsihijatar je 2 puta mjesečno obilazio korisnike, razgovarao s njima, pružao support te ordinirao i dozirao potrebnu terapiju koju je odobrio i naš liječnik obiteljske medicine. Tokom epidemije nam je bio dostupan za telefonske konzultacije u/s stanja korisnika ili možebitne promjene ordinirane terapije.

Uzorke za laboratorijske pretrage koje radi laboratorij Doma zdravlja Istok, ispostava Grižanska, kao i uzorke za laboratorij NZJZ – Mirogojska 16 uzimali su medicinske sestre/tehničar zaposleni u Domu u prvoj smjeni gotovo svakodnevno, te je materijal nošen u laboratorij.

Za ostale pretrage i preglede djelomično samostalnim i nesamostalnim korisnicima bio je osiguran sanitetski prijevoz.

Tijekom godine kontroliran je bežični sustav za poziv medicinskih sestara (zvono za hitnu intervenciju). Medicinske sestre/tehničar unosili su podatke u program DOGMA - program za evidenciju postupaka gerijatrijske zdravstvene njege. U programski sustav evidentirani su sljedeći podaci o korisnicima: opći podaci, sestrinske anamneze, ortopedska pomagala, evidentiranje sestrinskih postupaka u pojedinačnim i grupnim intervencijama, intramuskularna, subcutana, intravenozna i per os terapija, prehrana, kupanje, brijanje, pratnja u drugu ustanovu, hitne intervencije, bolničko liječenje, kategorizacija korisnika, planovi zdravstvene njege, prilažu se nalazi od liječnika specijalista i otpusna pisma. Tokom 2020 godine uveden je novi modul u DOGMU – epidemija u koji se svakodnevno upisivalo: uzorci za bris na COVID, nalaz brisa na COVID, izolacije, samoizolacije, premještaji u bolnicu kao i umrli. Većina dokumentacije se vodi u elektronskom obliku osim knjige primopredaje u kojoj se osnovne stvari još uvijek upisuju u pisanom obliku.

Svakodnevno su mjerene vitalne funkcije ,GUK,TT,RR, SpO2. Korisnicima koji su bili COVID pozitivni u toku 24 sata 5 x je mjerena TT i SpO2.

**Dio samostalnih korisnika**

Samostalni korisnici su korisnici kojima je zdravstveno stanje omogućavalo da najveći dio brige za sebe preuzmu sami. Zdravstvena služba im je bila na usluzi tijekom aktivne faze bolesti, kada im donosila hrana u sobu, kupalo ih se, presvlačilo, osigurao im se liječnik u sobi, terapija u sobi, brinulo se o njihovom osobnom i posteljnom rublju te ih se naručivalo u druge zdravstvene ustanove radi obavljanja potrebnih pregleda i pretraga.

Kada je zdravstveno stanje korisnika zahtijevalo premještaj na Odjelu za zdravstvenu njegu i brigu o zdravlju, premještaj se organizirao u najbržem mogućem vremenu, a do tada je tim za njegu provodio brigu i njegu u sobi korisnika na stambenom dijelu.

Do mjeseca listopada 2020 godine sestre su nosile dnevno 3 obroka na stambeni dio Doma dok je početkom pojave COVID epidemije u listopadu taj dio preuzeo odjel prehrane.

**Dio djelomično samostalnih korisnika**

Djelomično nesamostalni korisnici, korisnici druge kategorije gerijatrijske zdravstvene njege, su oni korisnici kod kojih je zbog psihičke i/ili fizičke bolesti došlo do onemogućenog kretanja i obavljanja fizioloških i higijenskih potreba. Omogućena im je njega tijekom cijelog dana u obujmu koje je zahtijevalo njihovo zdravstveno stanje.

Provodila se gerijatrijska zdravstvena njega sukladno individualnim potrebama. Svi postupci koji su provođeni evidentirani su u predviđenu dokumentaciju. Kontrola njihovih vitalnih funkcija bila je svakodnevna, a u stanjima akutne bolesti ili urgentnim situacijama i više puta tijekom dana.

Ovoj grupi korisnika bila je osigurana fizikalna terapija u sobi. Tijekom godine vodila se briga o nabavi za njih potrebnih medicinskih pomagala.

**Dio nesamostalnih korisnika**

Nesamostalnim korisnicima je osigurana 24-satna skrb. Tu grupu čine korisnici treće i četvrte kategorije gerijatrijske zdravstvene njege koji su potpuno nepokretni ili izrazito teško pokretni ili oni čije je psihičko stanje onemogućavalo da samostalno obavljaju bilo kakve fiziološke i/ili higijenske potrebe.

Ovoj skupini korisnika bila je osigurana njega pet puta na dan (mijenjanje pelena ili pražnjenje noćnih posuda, osobna higijena, hranjenje, kontrola unesene i izlučene tekućine, okretanje i mijenjanje položaja, kupanje pod tušem ili u krevetu, mijenjanje posteljnog rublja, antidekubitalna prevencija, postupci ranog otkrivanja šećerne bolesti, sprečavanje kontraktura, aspiracije, terapija O2….

Svakodnevno se obavljalo previjanje, mjerenje tlaka, kontrola šećera u krvi, uzimanje materijala za laboratorijske pretrage, organizirao se prijevoz do drugih zdravstvenih ustanova. U suradnji sa liječnikom vršila se nabava i priprema, te primjena medikamentozne, subkutane, intramuskularne i intravenozne terapije. Ženskim korisnicama redovito je mijenjan urinarni kateter, a muški korisnici su na promjenu urinarnog katetera bili upućivani u nadležnu bolničku ustanovu. O svemu učinjenom vodila se pisana dokumentacija i dokumentacija u elektroničkom obliku – službe su svakodnevno vršile pisanu i usmenu primopredaju.

1. **Usluge fizikalne terapije**

Fizikalnu terapiju provodila su dva fizioterapeuta, prvostupnici fizikalne terapije. Jedan fizioterapeut je na puno rano vrijeme, drugi je dio godine na pola radnog vremena a drugi dio godine na puno radno vrijeme. Jedan fizioterapeut je korisnik prava na rad s polovicom punog radnog vremena zbog njege djeteta s težim smetnjama i tokom cijele godine je bila na bolovanju zbog njege djeteta. Fizioterapeuti unose podatke u Dogmu vezano o izdavanju različitih pomagala za kretanje poput hodalica, štaka, štapova...

Na Odjelu za zdravstvenu njegu i brigu o zdravlju provodila se individualna fizioterapija i elektroterapija.

Na rekreativno vježbanje u dvoranu dolazili su korisnici stambenog dijela doma. Tijekom lijepog vremena organizirao se boravak u parku koji okružuje Dom (korisnici koji su u invalidskim kolicima izvođeni su u park).

U dvorani za fizikalnu terapiju provođena je elektroterapija, krioterapija te terapija parafinom.

1. **Briga o zdravlju**

Odjel je opremljen ambulantom, previjalištem, čajnom kuhinjom, kupaonicama i sanitarnim čvorovima. Sobe korisnika svojom opremom odgovaraju osnovnom bolničkom standardu.

Svojom opremom, koja se svake godine obnavlja te osobljem i prostorom, Dom je adekvatno pružao uslugu gerijatrijske zdravstvene njege. Ambulanta, previjalište i sestrinska soba smještene su na odjelu, a kabinet za fizikalnu terapiju u suterenu.

Sve više korisnika Doma je u potrebi za gerijatrijskom zdravstvenom njegom stoga se prostor Odjela za zdravstvenu njegu i brigu o zdravlju širi i u prizemlje i II. kat Doma. Radi higijensko tehničkih mjera i lakšeg provođenja njege korisnika kupljena su kolica za njegu korisnika u prizemlju.

O zdravlju korisnika, receptima, uputnicama brinuo je liječnik koji za korisnike u Domu radio neparnim datumima.

U hitnim slučajevima, za vrijeme kada naš liječnik nije boravio u Domu - vikendom i praznikom, medicinske sestre/tehničar su kontaktirali Hitnu službu, te su postupale po njihovoj uputi.

Krajem Listopada pojavom COVID 19 u Domu je organizirana izolacijska jedinica u prostorima suterena i dio prizemlja. Organizirana je po svim standardima i propisima njege zaraznih bolesnika. Vodilo se brige o pravilnom ulasku i izlasku osoblja u izolacijsku jedinicu. Ukupno je napravljeno 237 testova na COVID. Medicinske sestre/tehničar su redovno dezinficirali kompletan prostor i lift. Pozivan je i NZJZ Andrija Štampar za dezinfekciju kompletnog prostora Doma. Tu se provodila 24 – satna zdravstvena njega te fizikalna terapija ( vertikalizacija i vježbe disanja), pojačano se vodila briga o hidraciji i dovoljnom unosu vitamina. Vitalne funkcije su se kontrolirale 5 x kroz 24 sata. Kroz izolacijsku jedinicu je prošlo 68 COVID pozitivnih korisnika.

Tijekom 2020. bio je 37 smrtna slučaja. 9 korisnika je umrlo za vrijeme bolničkog liječenja Zdravstveno osoblje vodilo je brigu oko preminulog korisnika kada je smrt nastupila u našoj ustanovi.

Prehrana korisnika vršila se u skladu s njihovim zdravstvenim stanjem – dijetalna (žučna, ulkusna, dijabetička). Korisnicima je osigurana i kašasta prehrana i nadomjesci za hranu. Hrana je na odjel dolazila u toplim kolicima, servirana u kuhinji, a skuplja se na kolica za skupljanje nečistog posuđa nakon obroka.

Provedeno je cijepljenje korisnika protiv sezonske gripe (30).

Provedeno je cijepljenje korisnika (41) i djelatnika (27) protiv COVID 19

Vršila se fizikalna, kemijska i biološka kontrola sterilizacije. Bilo je osigurano i propisno zbrinjavanje infektivnog i farmakološkog otpada uz prateće liste.

Medicinske sestre i fizioterapeuti bili su uključeni u rad Stručnog vijeća. Glavna sestra sudjelovala je u radu Komisije za prijam i otpust korisnika i Komisije za izradu jelovnika. Utvrđivala je potrebu za zdravstvenom njegom i sastavljala plan. Rukovodila je i koordinirala timom za provođenje zdravstvene njege i rehabilitacije. Glavna sestra je imenovana za povjerenicu za gospodarenju otpadom u našoj ustanove te COVID koordinatotom. Tijekom 2020. skupljeni su i adekvatno predani i zbrinuti farmakološki i infektivni otpad. Došlo je do povećanja količine infektivnog otpada uzrokovano epidemijom COVID 19. Svako predavanje i zbrinjavanje otpada popraćeno je Pratećim listama od ovlaštenog preuzimatelja otpada.

Povjerenstvo za sprečavanje i suzbijanje bolničkih infekcija održalo je tri sjednice. Provedene su potrebne mjere izolacije u dogovoru s domskim liječnikom i liječnikom iz javnog zdravstva, te se redovno izvještavalo referentni centar za praćenje infekcija o poduzetim mjerama u vezi s korisnicima zaraženim bakterijom MRSA, te ostalim bitnim pitanjima za Povjerenstvo.

Medicinske sestre/tehničar i fizioterapeuti kontinuirano su obnavljali stečena znanja i usvajali nova znanja u skladu s najnovijim dostignućima i saznanjima iz područja sestrinstva i rehabilitacije. Trajno stručno usavršavanje provodilo se sudjelovanjem na stručnim seminarima, tečajevima i stručnim skupovima.

**6. STRUČNO USAVRŠAVANJE RADNIKA**

 Prema raspoloživim sredstvima radnici su upućivani na različite seminare, savjetovanja i supervizije, a u Zagrebu su prisustvovali različitim tribinama i predavanjima vezanim za njihov stručni rad. Socijalne radnice sudjelovale su na seminarima i edukacijama u organizaciji Hrvatske udruge socijalnih radnika, Hrvatske komore socijalnih radnika te tribinama i radionicama u organizaciji Gradskog ureda za socijalnu zaštitu i osobe s invaliditetom. Voditeljice Odjela prehrane i pomoćno-tehničkih poslova, Odjela zdravstvene njege i brige o zdravlju i financijsko-administrativne radnice također su sudjelovale na seminarima i edukacijama iz njihova djelokruga rada. Glavna medicinska sestra i jedna medicinska sestra su sudjelovale na edukaciji u organizacijigrada Zagreba„Komunikacija s osobama oboljelim od Alzheimerove bolesti i drugih demencija“ u Tuheljskim toplicama.

**7. SURADNJA**

Suradnja s centrima za socijalnu skrb jedna je od najčešćih suradnji od institucija socijalne skrbi. U prošloj godini svi korisnici koji su bili upućeni na smještaj putem rješenja imali su prednost kod smještaja i većina korisnika je temeljem istih smještena.

Tijekom prošle godine socijalni radnici Centra za socijalnu skrb - Podružnica Dubrava, Sesvete i Peščenica posjetili su svoje korisnike koji su smješteni temeljem rješenja. Suradnja s bolnicama i domovima zdravlja bila je zadovoljavajuća, a suradnja s Hrvatskim zavodom za zapošljavanje, Hrvatskim zavodom za mirovinsko osiguranje i Hrvatskim zavodom za zdravstveno osiguranje kao i s ostalim stručnim institucijama bitnim za brigu o korisnicima korektna.

I nadalje nastavljamo suradnju s Ministarstvom pravosuđa te Upravom za zatvorski sustav i probaciju, koja je u 2020.prekinuta zbog pandemije COVID-19 virusa.

Isto tako, suradnja s Pravnim fakultetom u Zagrebu – Studijskim centrom socijalnog rada vezano za terensku praksu u okviru kolegija socijalne gerontologije je ove godine zbog pandemije COVID-19 virusa nije ostvarena.

Suradnja s kulturno umjetničkim društvima: Dubrava, Oporovec, Valentinovo te zborom Velikogorički biseri kao i tamburaškim orkestrom i zborom Policijske akademije, KUD-om Nikola Tesla je trajna i dugogodišnja.

Tijekom 2020. ostvarili smo suradnju s Udrugom invalida rada, Zajednicom žena Katarina Zrinski Područni odbor Gornja Dubrava, 3. Gimnazijom.

Sa zborovima i dramskim grupama zagrebačkih domova za starije osobe imali smo nekoliko susreta, kao i s djecom osnovnih škola Vjenceslava Novaka i Mate Lovraka te karitativnom grupom osnovne škole A. B. Šimić iz Trnovčice i dječjim vrtićima Poletarac i Medo Brundo.

Tijekom 2020. surađivali smo i s Narodnim sveučilištem Dubrava, Gradskom knjižnicom Dubrava, Udrugom umirovljenika, Gradskim četvrtima Gornja Dubrava i Donja Dubrava. Kroz suradnju s Vijećem Gradske četvrti Gornja Dubrava i Mjesnim odborom Studentski grad, Dom za starije osobe Dubrava – Zagreb ušao je u Plan malih komunalnih akcija za 2020.

Dugogodišnju suradnju njegujemo i s našim župnikom Kristom Brkićem. Tako je jednom mjesečno u Domu bila Sveta Misa, a dva puta godišnje, uoči Božića i Uskrsa i Sveta Ispovijed za korisnike stambenog dijela i stacionara. Već dugi niz godina, uvijek u listopadu, Kaptol organizira bolesničko bogoslužje na koje odlazi znatan broj naših korisnika.

Ističemo i suradnju s Hrvatskom udrugom za Alzheimerovu bolest, koju ćemo svakako nastaviti.

**8. ODNOSI S JAVNOŠĆU**

Kroz rad Upravnog vijeća Doma informirali smo predstavnike osnivača o programima rada i o svim važnim događanjima u Domu, a putem podnošenja različitih izvješća i donošenja odluka bili su obaviješteni o poslovanju Doma i Gerontološkog centra.

Kroz telefonske i usmene razgovore davane su informacije vezano za smještaj u Dom.

Sve informacije, kao i dokumentacija dostupne su i na web stranici Doma: [www.dom-dubrava.hr](http://www.dom-dubrava.hr).

**9. ZAKLJUČNO**

Cijela se prošla godina bila je obilježena pandemijom COVID-19 virusa, tako da su se rad doma i briga o korisnicima prilagodili uvjetima vezanim za COVID-19.

Planovi nabave i Plan investicijskog i tekućeg održavanja u potpunosti su realizirani, a atesti i nalazi svih inspekcija su dobri.

Program rada je najvećim djelom realiziran, a ravnateljica sa suradnicima kontinuirano razvija i unaprjeđuje rad ustanove. Ulaganje u stručne kapacitete radnika bit će i dalje jedan od prioriteta koje smo zacrtali, kako bismo korisnicima mogli ponuditi što kvalitetnije usluge koje će starije osobe što duže zadržati u visoko funkcionalnom stanju.

U skladu s tim, Dom Dubrava će se i dalje usredotočiti na razvijanje novih aktivnosti, a posebno dodatnih izvaninstitucijskih aktivnosti koje će osobama starije životne omogućiti bolju uključenost u društvo.

Kroz otkrivanje i poticanje optimalnih životnih potencijala svakog korisnika doma, nastojimo stvoriti i razviti povoljne životne uvjete na opće zadovoljstvo svih korisnika i pomoći u nadilaženju životnih teškoća.

Iako u svakom bliskom kontaktu i radu s ljudima ima i određenih poteškoća, korisnici su nam uvijek na prvom mjestu i, dodatnim usavršavanjem radnika, unaprjeđivat ćemo svoj rad i biti istinski partner našim korisnicima i njihovim obiteljima u najizazovnijem periodu njihova života.